นวัตกรรมอาหารไทยสู่ครัวจีน หนุนเสริมนโยบายรัฐ พื้นที่3จังหวัดชายแดนใต้
ด้วยกลไกการทำงานเพื่อการพัฒนาพื้นที่โดยเฉพาะการพัฒนาเศรษฐกิจฐานราก, เมื่อวันที่ 1 มิถุนายน 2561 ที่ รร.เซ็นจูรี่ พาร์ค รศ.ดร.ปัทมาวดี โพชนุกุล รองผู้อำนวยการด้านการวิจัยเชิงยุทธศาสตร์ สำนักงานกองทุนสนับสนุนการวิจัย (สกว.) ร่วมกับ พล.ร.ต.สมเกียรติ ผลประยูร รองเลขาธิการศูนย์อำนวยการบริหารจังหวัดชายแดนภาคใต้ (ศอ.บต.) และ นางสาววนัสนันท์ กรกพัฒนางกูร หัวหน้าโครงการวิจัย การพัฒนาศักยภาพของนวัตกรรมอาหารไทย โดยใช้ส่วนประกอบจากจังหวัดชายแดนภาคใต้ของประเทศไทยสำหรับตลาดจีน ร่วมแถลงข่าว นวัตกรรมอาหารไทยสู่ครัวจีน ขึ้น เพื่อแถลงผลการดำเนินการสนับสนุนการวิจัยภายใต้การหนุนเสริมนโยบายรัฐในโครงการเมืองต้นแบบ สามเหลี่ยม มั่นคง มั่งคั่ง ยั่งยืน ในพื้นที่ 3 จังหวัดชายแดนภาคใต้ โกลก-เบตง-หนองจิก ด้วยกลไกการทำงานเพื่อการพัฒนาพื้นที่โดยเฉพาะการพัฒนาเศรษฐกิจฐานราก,ในงานนี้นอกจากจะเชิญ นายทรงฤทธิ์ รัตนดิลก ณ ภูเก็ต นายกสมาคมสมาพันธ์เศรษฐกิจไทย-จีน ในฐานะผู้ให้คำปรึกษา และผลักดันให้โครงการดังกล่าวประสบผลสำเร็จลุล่วงเป็นอย่างดี มาร่วมงานแล้ว ยังมีเชฟชื่อดังจากสาธารณรัฐประชาชนจีนจำนวน 3 คน ได้แก่ กัวหงเฉียว เชฟชื่อดังด้านการทำอาหารสไตล์ โมเลกูลาร์, จางต้าเชียน เชฟผู้เชี่ยวชาญอาหารจานเย็น และ หวังเชี่ยว เชฟชื่อดังด้านอาหารเสฉวน นำอาหารจีนที่รังสรรค์จากวัตถุดิบไทยมาให้ชิมด้วย,รศ.ดร.ปัทมาวดี โพชนุกูล รองผู้อำนวยการ สกว. กล่าวว่า จากการที่รัฐบาลกำหนดเป้าหมายให้ประเทศไทยเป็นครัวของโลก เนื่องจากเล็งเห็นว่าประเทศไทยเป็นแหล่งผลิตอาหารที่สมบูรณ์ ซึ่งจะส่งผลดีต่อการสร้างรายได้ให้กับประเทศ สกว. จึงสนับสนุนงานวิจัยเพื่อคิดค้นนวัตกรรมอาหารไทยประยุกต์โดยใช้วัตถุดิบจากจังหวัดชายแดนภาคใต้เพื่อส่งออกสู่ประเทศจีน โครงการนี้จึงเป็นอีกหนึ่งโอกาสที่จะผลักดันให้มูลค่าการส่งออกอุตสาหกรรมอาหารของไทยเจริญเติบโตได้ดียิ่งขึ้น,ด้าน นายทรงฤทธิ์ รัตนดิลก ณ ภูเก็ต กล่าวว่า งานที่ น.ส.วนัสนันท์ ทำนั้น คนทั่วไปอาจไม่เข้าใจ เธอนำวัตถุดิบของไทยไปต่อยอดด้วยการนำน้ำมันถั่วเหลืองผสมน้ำมันที่ได้จากตะไคร้/น้ำมันจากใบกะเพรา และ น้ำมันจากพริก ตนชื่นชม และภูมิใจกับความสำเร็จในครั้งนี้,การวิจัยของ น.ส.วนัสนันท์ ถือว่ามาถูกทาง เพราะช่วยให้ชาวต่างชาตินำวัตถุดิบของเราไปใช้ในการปรุงอาหารได้อย่างง่ายดายขึ้นแล้ว ยังสะดวกต่อการจัดส่ง สินค้าเหล่านี้ไม่เน่าไม่เสียด้วยครับ ซึ่งทางสมาคมสมาพันธ์เศรษฐกิจไทย-จีน มองว่าหากกลุ่มเกษตรกร หรือกลุ่มสหกรณ์ใดมีศักยภาพเช่นนี้ ทางสมาคมฯ ก็พร้อมให้ความร่วมมือเพื่อส่งออกสินค้าไปยังสาธารณรัฐประชาชนจีนต่อไป
นวัตกรรมอาหารไทยสู่ครัวจีน สนับสนุนการวิจัยภายใต้การหนุนเสริมนโยบายรัฐในโครงการเมืองต้นแบบ สามเหลี่ยม มั่นคง มั่งคั่ง ยั่งยืน ในพื้นที่ 3 จังหวัดชายแดนภาคใต้ โกลก-เบตง-หนองจิก 
นวัตกรรมอาหารไทยสู่ครัวจีน,อาหารไทย,ครัวจีน,นายกสมาคมสมาพันธ์เศรษฐกิจไทย,ทรงฤทธิ์ รัตนดิลก ณ ภูเก็ต,ข่าวทั่วไป